ภาษีป้าย

 **ป้าย** หมายถึง ป้ายแสดงชื่อ ยี่ห้อ หรือเครื่องหมายการค้าที่ใช้

ในการประกอบการค้าหรือกิจกรรมอื่น เพื่อหารายได้ไม่ว่าจะแสดง

หรือโฆษณาไว้ที่วัตถุใดๆด้วยอักษร ภาพ หรือเครื่องหมายที่เขียน

แกะสลัก จารึก หรือทำให้ปรากฏด้วยวิธีอื่นๆ

**อัตราภาษีป้าย**

1.ป้ายที่มีอักษรไทยล้วน ให้คิดอัตรา 3 บาท ต่อ 500 ตารางเซนติเมตร

2.ป้ายที่มีอักษรไทยปนกับอักษรต่างประเทศ หรือปนกับภาพและ

 หรือเครื่องหมายอื่นๆให้คิดอัตรา 20 บาท ต่อ 500 ตารางเซนติเมตร

3.ป้ายต่อไปนี้ให้คิดอัตรา 40 บาท ต่อ 500 ตารางเซนติเมตร

* ป้ายที่ไม่มีอักษรไทยไม่ว่าจะมีรูปภาพหรือเครื่องหมายใดหรือไม่
* ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ

4.ป้ายตาม 1,2,3 เมื่อคำนวณพื้นที่ของป้ายแล้วถ้ามีอัตราที่ต้องเสีย

 ภาษีต่ำกว่า 200.-บาท **ให้เสียภาษีป้ายในอัตรา 200.- บาท**

**การยื่นแบบแสดงรายการเพื่อเสียภาษีป้าย**

1.ให้แจ้งเจ้าของป้ายหรือผู้ครอบครองป้าย ยื่นแบบแสดงรายการ

 เพื่อเสียภาษีป้ายภายตั้งแต่ เดือน มกราคม – มีนาคม ของทุกปี

2.ชำระภาษีป้ายภายใน 15 วัน นับตั้งแต่วันที่ได้รับแจ้งการประเมิน

 จากพนักงานเจ้าหน้าที่

3.ผู้ใดติดตั้งป้ายใหม่หลังเดือนมีนาคม หรือมีการเปลี่ยนแปลงแก้ไข

 พื้นที่ป้าย ข้อความ ให้ยื่นแบบแสดงรายการภาษีป้ายภายใน 15 วัน

 นับตั้งแต่วันที่ติดตั้งหรือเปลี่ยนแปลงแก้ไข

4.ในกรณีที่มีการโอนป้ายให้ผู้รับโอนแจ้งการรับโอนเป็นหนังสือ

 ต่อเทศบาล ภายใน 30 วัน

5.ถ้าภาษีป้ายเกิน 3,000.- บาท จะขอผ่อนชำระเป็นสามงวดเท่าๆ

6.พนักงานเจ้าหน้าที่มีอำนาจเรียกเก็บภาษีป้ายย้อนหลังได้

 ไม่เกิน 5 ปี

**บทกำหนดโทษตาม พ.ร.บ. ภาษีป้าย**

* ไม่ยื่นแบบแสดงรายการภาษีป้ายภายในกำหนดหรือหลังติดตั้ง

 ป้าย 15 วัน เสียเงินเพิ่ม 10 % ของค่าภาษี

* ยื่นแบบแสดงรายการภาษีป้ายโดยไม่ถูกต้อง ทำให้เสียภาษี

 น้อยลงต้องเสียเงินเพิ่ม 10 % ของค่าภาษีที่ประเมินเพิ่มเติม

* ไม่ชำระเงินภายใน 15 วัน นับตั้งแต่ได้รับแจ้งการประเมินเสีย

 เงินเพิ่ม 2 %ต่อเดือนของค่าภาษี เศษของเดือนให้นับเป็น

 หนึ่งเดือน

* ผู้ใดจงใจไม่ยื่นแบบแสดงรายการภาษีป้ายต้องระวางโทษปรับตั้งแต่ 5,000 – 50,000 บาท
* ผู้ใดจงใจแจ้งข้อความอันเป็นเท็จเพื่อหลีกเลี่ยงการเสียภาษีป้ายต้องระวางโทษจำคุกไม่เกิน 1 ปี หรือปรับตั้งแต่ 5,000 –

 50,000 บาท หรือทั้งจำทั้งปรับ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**สอบถามรายละเอียดหรือข้อมูลเพิ่มเติมได้ที่**

**งานพัฒนารายได้**

**ฝ่ายพัฒนารายได้และผลประโยชน์**

**กองคลัง เทศบาลตำบลจันจว้า**

**โทร. 0-5377-5123 ต่อ 136**



**คำแนะนำ**

**การชำระภาษี**

**ของ**

**เทศบาลตำบลจันจว้า**

**อำเภอแม่จัน จังหวัดเชียงราย**

**จันจว้าเมืองนี้ คนดีถ้วนหน้า**

**เสียภาษีตรงเวลา เพื่อพัฒนาบ้านเรา**

**ภาษีโรงเรือนและที่ดิน**

**ภาษีโรงเรือนและที่ดิน** หมายถึง ภาษีที่จัดเก็บจากโรงเรือน

หรือสิ่งปลูกสร้างอย่างอื่นกับที่ดินซึ่งใช้ต่อเนื่องกับโรงเรือน

หรือสิ่งปลูกสร้างนั้น เช่น ตึกแถว อาคาร ร้านค้า บ้านเช่า

บริษัท ธนาคาร โรงแรม โรงภาพยนตร์ แฟลต อพาร์ตเม้นท์

หอพัก คอนโดมิเนียม โรงเรียนสอนวิชาชีพ โรงงาน

อุตสาหกรรม สนามม้า สนามมวย สนามกอล์ฟ ท่าเรือ

บ่อนไก่ บ่อนปลา ฟาร์มสัตว์ คลังสินค้า อู่ซ่อมรถ และบริเวณ

ที่ดินที่ปกติใช้ร่วมไปกับโรงเรือนนั้น

 **อัตราภาษี**

อัตราร้อยละ 12.5 ของค่ารายปี

**การยื่นแบบประเมินและการชำระภาษี**

1.เจ้าของทรัพย์สินหรือผู้รับมอบอำนาจยื่นแบบแสดงรายการ

 ทรัพย์สิน(ภ.ร.ด.2)ต่อพนักงานเจ้าหน้าที่ ซึ่งทรัพย์สินนั้น

 ตั้งอยู่ ตั้งแต่ เดือนมกราคม ถึงสิ้นเดือนกุมภาพันธ์ ของทุกปี

2.พนักงานเจ้าหน้าที่จะออกแบบแจ้งการประเมิน (ภ.ร.ด.8)

3.ผู้รับการประเมินต้องชำระเงินภายใน 30 วัน นับแต่วันได้รับ

 แบบแจ้งการประเมิน(ภ.ร.ด.8)

4.พนักงานเจ้าหน้าที่มีอำนาจเรียกเก็บภาษีโรงเรือนและที่ดิน

 ย้อนหลังได้ไม่เกิน 10 ปี

**บทกำหนดโทษตาม พ.ร.บ. ภาษีโรงเรือนฯ**

1.ผู้ใดละเลยไม่ยื่นแบบแสดงรายการ มีความผิดโทษปรับไม่เกิน

 200 บาท

2.ผู้ใดยื่นแบบแสดงรายการไม่ถูกต้องตามความจริงหรือไม่บริบูรณ์

 มีความผิดต้องระวางโทษจำคุกไม่เกิน 6 เดือน หรือปรับไม่เกิน

 500 บาท หรือทั้งจำทั้งปรับ

3.ถ้าชำระค่าภาษีเกินกำหนด 30 วัน นับแต่วันถัดจากวันที่ได้รับแจ้ง

 การประเมิน ให้เสียเงินเพิ่ม ดังนี้

* ไม่เกิน 1 เดือน เสียเงินเพิ่ม 2.5 %
* เกิน 1 เดือน แต่ไม่เกิน 2 เดือน เสียเงินเพิ่ม 5 %
* เกิน 2 เดือน แต่ไม่เกิน 3 เดือน เสียเงินเพิ่ม 7.5 %
* เกิน 3 เดือน แต่ไม่เกิน 4 เดือน เสียเงินเพิ่ม 10 %
* เกิน 4 เดือน ขึ้นไป ให้ยึดอายัดหรือขายทอดตลาด

 ทรัพย์สิน โดยมิต้องขอให้ศาลสั่ง หรือออกหมายยึด

**เอกสารการยื่นแบบ**

1.สำเนาบัตรประชาชน

2.สำเนาทะเบียนบ้าน

3.หนังสือรับรองการจดทะเบียนนิติบุคคล(ถ้ามี)

4.สัญญาเช่า(ถ้ามี)

5.ใบเสร็จรับเงินปีสุดท้าย(เฉพาะผู้เคยชำระภาษี)

**ภาษีบำรุงท้องที่**

**ภาษีบำรุงท้องที่** หมายถึง ภาษีที่เก็บจากเจ้าของที่ดิน ไม่ว่าจะเป็นบุคคลธรรมดา หรือนิติบุคคลซึ่งมีกรรมสิทิ์ในที่ดิน

**ที่ดิน** หมายความว่า พื้นที่ดินและให้หมายความรวมถึงพื้นที่เป็นภูเขา หรือที่มีน้ำด้วย

**เจ้าของที่ดิน** หมายความว่า บุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดิน

**การยื่นแบบแสดงรายการที่ดินเพื่อเสียภาษีบำรุงท้องที่**

1.ให้เจ้าของที่ดิน ผู้ครอบครองที่ดิน ยื่นแบบแสดงรายการที่ดิน

 (ภ.บ.ท.5) และชำระภาษีปีละครั้ง ตั้งแต่เดือนมกราคม ถึง

 สิ้นเดือนเมษายน ของทุกปี

2.ผู้ที่ได้รับโอนกรรมสิทธิ์ที่ดินใหม่ หรือเนื้อที่ดินเปลี่ยนแปลงให้

 ยื่นแบบแสดงรายการที่ดิน (ภ.บ.ท.5) ภายใน 30 วัน นับแต่วันที่

 โอนกรรมสิทธิ์

3.เจ้าพนักงานประเมิน มีอำนาจเรียกก็บภาษีบำรุงท้องที่ย้อนหลัง

 ได้ไม่เกิน 10 ปี

**การลดหย่อนภาษีบำรุงท้องที่**

1.ที่ดินแปลงที่เจ้าของปลูกบ้านอยู่อาศัยโดยไม่ทำการค้าหรือให้เช่า

 แต่อย่างใดทั้งสิ้น ลดหย่อนได้ 1 ไร่ ส่วนที่เกินต้องเสียภาษีตาม

 อัตราที่กำหนด

2.ที่ดินที่เจ้าของปลูกบ้านให้เช่าหรือปลูกบ้านทำการค้า และได้เสีย

 ภาษีโรงเรือนและที่ดินแล้ว จะได้รับการยกเว้นภาษีบำรุงท้องที่ใน

 ส่วนที่อาคารนั้นตั้งอยู่

 **บทกำหนดโทษตาม พ.ร.บ. ภาษีบำรุงท้องที่**

1.ไม่ยื่นแบบภายในกำหนดเสียเงินเพิ่ม 10 % ของค่าภาษี

2.ยื่นรายการไม่ถูกต้อง ทำให้ค่าภาษีน้อยลงต้องเสียเงินเพิ่ม 10 %

 ของค่าภาษีประเมินเพิ่มเติม

3.ชี้เขตแจ้งจำนวนเนื้อที่ดินไม่ถูกต้อง ค่าภาษีน้อยลง ต้องเสีย

 เงินเพิ่มอีก 1 เท่าของค่าภาษีที่ประเมินเพิ่มเติม

4.ชำระภาษีเกินกำหนดวันที่ 30 เมษายน ต้องเสียเงินเพิ่ม 24 %

 ต่อปีของค่าภาษี เศษของเดือนให้นับเป็นหนึ่งเดือน